Ljubljana, 16. oktober 2020

**DELITEV SVETEGA OBHAJILA IZVEN MAŠE**

***Krajša oblika***

Delivec pokaže Najsvetejše in reče:
**Glejte, Jagnje Božje, ki odjemlje grehe sveta.**

Obhajanec moli:

**Gospod, nisem vreden, da prideš k meni,**

**ampak reci le besedo in ozdravljena bo moja duša.**

Delivec doda:

**Blagor povabljenim na Jagnjetovo gostijo.**

Delivec stopi k obhajancu, mu pokaže Najsvetejše in reče:

**Kristusovo telo**

Obhajanec odgovori:

**Amen.**

in prejme obhajilo.

**Sklepni obred**

Nato duhovnik ali diakon blagosloví ljudstvo in pravi:

**Blagoslovi vas vsemogočni Bog,**

**Oče, in Sin + in Sveti Duh.**

Vsi: **Amen**

**Izredni delivec obhajila pravi:**

**Gospod nas blagoslovi, varuje vsega hudega
in pripelje v večno življenje.**

Vsi: **Amen.**

ali:

**Blagosloví in varuje naj nas vsemogočni in usmiljeni Bog, Oče in Sin in Sveti Duh.**

Vsi: **Amen.**

**Sveto obhajilo izven maše**

**OBRED OBHAJILA IZVEN MAŠE**

1. **Začetni obredi**

Ko so se verniki zbrali in je bogoslužni prostor pripravljen, delivec obhajila reče:

V imenu Očeta in Sina in Svetega Duha.

Vsi: Amen.

Nato pozdravi navzoče:

Duhovnik in diakon reče:

**Milost našega Gospoda Jezusa Kristusa,**

**ljubezen Boga Očeta in občestvo Svetega Duha z vami vsemi.**

ali

**Gospod z vami.**

Vsi: **In s tvojim duhom.**

Če delivec obhajila ni ne duhovnik ne diakon, pozdravi navzoče tako ali podobno:

**Bratje in sestre, slavimo Boga,**

**ki nas je povabil k obedu našega Gospoda Jezusa Kristusa.**

Vsi: **Hvaljen Bog na veke.**

ali:

**Hvaljen Jezus.**

Vsi: **Vekomaj. Amen.**

Nato je skupno kesanje. Delivec obhajance povabi h kesanju:

**Bratje in sestre, priznajmo svoje grehe in jih obžalujmo, da bomo vredni udeležiti se tega svetega bogoslužja.**

Po kratkem molku vsi skupaj molijo:

**Vsemogočnemu Bogu in vam, bratje in sestre, priznam, da sem grešil v mislih, besedah in dejanju, mnogo dobrega opustil in slabega storil.**

Trkajo se na prsi in pravijo:

**Žal mi je, zelo mi je žal.**

Nadaljujejo:

**Zato prosim sveto Devico Marijo, vse angele in svetnike**

**in tudi vas, prosite zame Boga, nebeškega Očeta.**

Delivec sklene:

**Usmili se nas, vsemogočni Bog, odpusti nam naše grehe in nas privedi v večno življenje.**

Vsi odgovorijo:

**Amen.**

1. **Opravilo Božje besede**

*Bogoslužje Božje besede je urejeno kot pri maši. Besedilo poiščemo, če je primerno, iz dnevnega bogoslužja ali pa izmed odlomkov, ki so pripravljeni za maše v čast sv. Rešnjemu telesu, v čast Jezusovi krvi. Lahko beremo eno ali več beril, kakor je primerno. Po prvem berilu naj bo psalm. Bogoslužje Božje besede sklenemo s prošnjami za vse potrebe.*

**Sveto obhajilo**

Po prošnjah vernikov za vse potrebe stopi delivec obhajila k tabernaklju, vzame posodico ali ciborij z Najsvetejšim, ga postavi na oltar in ga počasti s poklekom. Nato povabi k molitvi očenaša tako ali podobno:

**Naš Odrešenik nam naroča in Božji nauk nas uči, da smemo takole moliti:**

Vsi skupaj nadaljujejo:

**Oče naš, ki si v nebesih,**

**posvečeno bodi tvoje ime,**

**pridi k nam tvoje kraljestvo,**

**zgodi se tvoja volja,**

**kakor v nebesih tako na zemlji.**

**Daj nam danes naš vsakdanji kruh**

**in odpusti nam naše dolge,**

**kakor tudi mi odpuščamo svojim dolžnikom**

**in ne vpelji nas v skušnjavo,**

**temveč reši nas hudega.**

Delivec obhajila nato poklekne, vzame hostijo, jo drži nekoliko dvignjeno nad posodico ali ciborijem in obrnjen k obhajancem pravi:

**Glejte, Jagnje Božje, ki odjemlje grehe sveta.**

Obhajanci enkrat molijo:

**Gospod, nisem vreden, da prideš k meni,**

**ampak reci le besedo in ozdravljena bo moja duša.**

Delivec nato doda:

**Blagor povabljenim na Jagnjetovo gostijo.**

Če tudi delivec prejme obhajilo, reče tiho:

**Kristusovo telo naj me varuje za večno življenje**

in spoštljivo zaužije Kristusovo telo.

Nato vzame posodico ali ciborij, gre k obhajancem, vsakemu pokaže nekoliko dvignjeno hostijo in pravi:

**Kristusovo telo.**

Obhajanec odgovori:

**Amen**

in prejme obhajilo.

Po končanem obhajanju delivec strese drobce, ki so morda na obhajilni pateni, vciborij in si umije roke, če je potrebno. Če je še kaj hostij ostalo, spravi Najsvetejše v tabernakelj in poklekne. Če je primerno, je nato lahko nekaj časa sveta tihota ali pesem.

Delivec obhajila nato moli sklepno molitev:

**Molimo.**

**Jezus, naš Bog, v čudovitem zakramentu si nam zapustil spomin svojega trpljenja in vstajenja. Daj nam, da bomo svete skrivnosti tvojega Telesa in Krvi tako častili, da bomo prejemali vedno več sadov tvojega odrešenja, ki živiš in kraljuješ vekomaj.**

Vsi: **Amen.**

1. **Sklepni obred**

Če je obhajilo delil duhovnik ali diakon, se obrne k ljudem, razprostre roke in pravi:

**Gospod z vami.**

Vsi: **In s tvojim duhom.**

Blagoslovi ljudstvo:

**Blagoslovi vas vsemogočni Bog,**

**Oče, in Sin + in Sveti Duh.**

Vsi: **Amen.**

Namesto tega besedila lahko uporabi slovesnejši blagoslov ali molitev nad ljudstvom, kakor je za sklepni blagoslov v misalu.

Če delivec obhajila ni ne duhovnik ne diakon, prosi za Božji bla­goslov, se prekriža in pravi:

**Gospod nas blagoslovi, varuj vsega hudega in pripelji v večno življenje.**

Vsi: **Amen.**

ali: **Blagosloví in varuje naj nas vsemogočni in usmiljeni Bog, Oče in Sin in Sveti Duh.** Vsi: **Amen.**

Nato **reče: Pojdite v miru.**

Vsi: **Bogu hvala.**

Nato poklekne (ali se prikloni, če ni Najsvetejšega) in odide.

Povzeto po: Rimski obrednik *Sveto obhajilo in češčenje evharistične skrivnosti izven maše*, Ljubljana 1975.